
Cu adresa nr.31 din 2 aprilie 1997, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind reînfiinţarea Scolii Române din Franţa.


	In urma examinării, în şedinţa din data de 22 aprilie 1997, Comisia pentru buget, finanţe şi bănci, cu majoritate de voturi, a hotărât respingerea propunerii legislative deoarece din expunerea de motive şi din propunerea legislativă nu rezultă cu claritate:


1. Dacă Scoala Română din Franţa ar urma să fie o unitate de studiu (institut, bibliotecă) sau unitate de cazare (internat, cămin);


2. Care este relaţia între universităţile româneşti care selectează studenţii pentru Scoala Română şi instituţiile de învăţământ franceze unde aceştia vor studia;


3. Dacă este vorba de burse de studii oferite de universităţile româneşti unor studenţi români în Franţa sau de burse oferite de partea franceză studenţilor români;


4. Dacă Scoala Română din Franaţa este o formă de învăţământ universitar sau postuniversitar;


5. Ce recunoaştere ar avea diplomele obţinute după un stagiu la Scoala Română din Franţa;


6. Cine suportă cheltuielile de funcţionare a Scolii Române din Franţa şi salariile personalului angajat, având în vedere că Ministerul Invăţământului şi Academia Română nu au capital bugetar pentru acest gen de cheltuieli în afara ţării,


7. Imobilul în care a funcţionat Scoala Română din Franţa, în localitatea Fontenay-aux-Roses, de lângă paris, a fost vândut de statul român odată cu desfiinţarea acesteia în anul 1948.

